b'\n_START_ARTICLE_\nHyttefadet (Skagen)\n_START_SECTION_\nHistorie\n_START_PARAGRAPH_\nT\xc3\xb8mrer Jarl Andersen begyndte i 1974 opf\xc3\xb8rslen af Hyttefadet, og han kunne 1. maj 1975 kl. 10 indvie stedet med restaurant i stueetagen og diskotek i k\xc3\xa6lderen. "Hytten" som stedet blev kaldt, blev hurtigt kendt som stedet hvor de mange velhavende turister i Skagen s\xc3\xb8gte hen om aftenen og natten. I midten af 2000\'erne solgte Jarl Andersen restaurantdelen fra, for at fokusere p\xc3\xa5 diskoteket i k\xc3\xa6lderen, der nu kun havde \xc3\xa5ben f\xc3\xa5 uger i sommerperioden._NEWLINE_Efter salget af restauranten til nye ejere, blev standarden i k\xc3\xb8kkenet h\xc3\xa6vet, og der kom fisk og danske retter p\xc3\xa5 menukortet. Nogle m\xc3\xa5neder om sommeren drives der ogs\xc3\xa5 et pizzeria fra Hyttefadet._NEWLINE_Grundl\xc3\xa6gger af "Hytten" Jarl Andersen drev diskoteket frem til sin d\xc3\xb8d i marts 2013. Efter flere ombygninger og udvidelser, kan der nu v\xc3\xa6re 350 personer i k\xc3\xa6lderen. Et reserveret bord p\xc3\xa5 diskoteket kan godt l\xc3\xb8be op i over 30.000 kr. I de to uger i juli hvor diskoteket har \xc3\xa5bent, betjenes de cirka 5.000 g\xc3\xa6ster af 20 ansatte. H.K.H. Kronprins Frederik bes\xc3\xb8ger stedet cirka hvert andet \xc3\xa5r, og p\xc3\xa5 hans faste bord ved n\xc3\xb8dudgangen er p\xc3\xa5malet et Dannebrog.'